Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 853

2. Szakvizsga: a magasabb szintű nyelvismereten túlmenően a szanszkrit, hindi és újind irodalom ismeretét, India története, vallás-, filozófia- és művészettörténete ismeretét követeli meg. Írásbeli: 15 sor nehéz, de ismert szanszkrit szöveg fordítása magyarra szótár segítségével, 20 sor nehéz, ismeretlen hindi szöveg fordítása 2001/80. szám magyarra szótárral, hindi nyelvű, rövid fogalmazás megadott témából. Szóbeli: áttanulmányozott szanszkrit szövegekből fordítás. Hindi beszélgetés és fogalmazási készség a felsőfok szintjén. Hindiről magyarra és magyarról hindire való fordítás. A szanszkrit irodalom története. A hindi és az újind irodalom története. India története. India vallásainak története. Ind filozófiatörténet. India művészetének története. 5.2. A szakdolgozat A szakdolgozat kreditértéke: 25 kredit A szakdolgozat követelményei: az 1. számú mellékletben foglaltak figyelembevételével a szakdolgozat sajátossága, hogy nyelve magyar vagy angol vagy hindi (idegen nyelv esetén magyar összefoglalással, illetve magyar esetén angol összefoglalással). 5.3. A záróvizsga Az 1. számú mellékletben foglaltak figyelembevételével a záróvizsgára bocsátás sajátos követelménye: a társított szakon a tanulmányok lezárása (előzetesen oklevéllel vagy párhuzamosan záróvizsgával).

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes